Poul Heegaard

Poul Heegaard ( født 2. november 1871 i København, død 7. februar 1948 i Oslo) var en dansk-norsk matematiker som var professor i geometri og mekanikk fra 1910 til 1917 ved Københavns Universitet og professor i geometri ved Universitetet i Oslo fra 1918 til 1941. Doktoravhandlingen hans, Topologiske forstudier til en teori for de algebraiske fladers sammenhæng, var et viktig arbeid i topologien. Han ga ut Sophus Lies samlede skrifter sammen med Friedrich Engel fra 1922 til 1937.

Han hadde en allsidig kulturell interesse som fant mange virkefelt utenfor matematikken. Han var foreleser i Folkeakademiet, og de astronomiske foredragene hans ligger til grunn for bøkene Populær astronomi (1902) og Stjerneverdenen: verdensbilledet gjennem tidene (1921). Han engasjerte seg i studentvelferd, i kristelige studentaktiviteter, i personalhistorie og i psykisk forskning. Han var frimurer, var en tid sterkt opptatt av Oxford-bevegelsen og ble til slutt katolikk.

 Referanser 

 Kilder 


Kategori:Danske matematikere
Kategori:Norske matematikere
Kategori:Professorer ved Universitetet i Oslo
Kategori:Topologi
Kategori:Personer fra København